钦定古今图书集成/明伦汇编/官常典/第100卷 > 代思王聪沬
## 钦定古今图书集成/明伦汇编/官常典/第100卷 > 代思王聪沬

按《明外史代简王传》：“思王聪沬，代简王桂之元孙，惠
王成链子也。弘治二年嗣封。聪沬先封武邑王，以肆
酒殴乐工，革爵。已，居惠王丧，益淫酗，召妓歌舞。内使
谏，辄拷掠之，多死者。事发，废为庶人，迁太原。久之，惠
王妃为疏理，复封武邑王。卒，子俊杖，袭封代王，乃追
封聪沬为思王。”